钦定古今图书集成/理学汇编/文学典/第021卷 > 应璩
## 钦定古今图书集成/理学汇编/文学典/第021卷 > 应璩

按《魏志王粲传》：“应玚弟璩，璩子贞、咸，以文章显。璩官
至侍中，贞咸，熙中参相国军事。”

《文章叙录》曰：“璩，字休琏，博学好属文，善为书记。文明帝世，历官散骑常侍。齐王即位，稍迁侍中、大将军长史。曹爽秉政，多违法度，璩为诗以讽焉。其言虽颇谐合，多切时要，世共传之。复为侍中，典著作。嘉平四年卒，追赠卫尉。”

贞字吉甫，少以才闻，能谈论。正始中，夏侯元盛有名势，贞常在元坐作五言诗，元嘉玩之。举高第，历显位。晋武帝为抚军大将军，以贞参军事。晋室践阼，迁太子中庶子、散骑常侍。又以儒学与太尉荀𫖮撰定《新礼》，事未施行。泰始五年卒。贞弟纯。纯子绍，永嘉中为黄门侍郎，为司马越所杀。纯弟秀。秀子詹，镇南大将军、江州刺史。